Sepp Blatter , fyrrverandi forseti Alþjóðaknattspyrnusambandsins FIFA , Jerome Valcke , fyrrverandi aðalritari sambandsins , og Markus Kattner , fyrrverandi fjármálastjóri þess , eru sagðir hafa hækkað launa - og bónusgreiðslur til sín um 55 milljónir punda , um tíu milljarða króna , á síðustu fimm árum . Þessu halda lögmenn FIFA fram . Blatter var úrskurðaður í sex ára bann frá knattspyrnu af siðanefnd FIFA í desember vegna spillingarmála og Valcke var úrskurðaður í tólf ára bann í febrúar . Kattner , sem hafði verið fjármálastjóri FIFA í 13 ár , var svo rekinn í lok maí . Frá þessu er greint á vef The Guardian . Lögmenn FIFA segja að þeir hafi sannanir fyrir því að mennirnir þrír hafi með samræmdum aðgerðum auðgað sjálfa sig með því að hækka við sig laun , greiða sér svokallaða heimsmeistarakeppnisbónusa og aðrar hvatatengdar greiðslur sem samtals nemi 55 milljónum punda á fimm ára tímabili . Auglýsing Lögreglan í Sviss réðst í húsleitir í höfuðstöðvum FIFA í gær til að safna gögnum í sakamálum gegn Blatter og Valcke . Líklegt þykir að slíkt mál verði einnig höfðað gegn Kattner . Bæði Blatter og Valcke eru grunaðir um að hafa misfarið með fé FIFA . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .